Йехачу заманахь белоруссийн хелхар кӀезиг довзара шайн даймахкахь а, наггахь бен эвлара а ара ца долура. Белоруссийн къоман хелхарш сценин майданашкахь Белоруссехь а, арахьа а гучудахаран а, гӀарадахаран а доккха хьакъ ду Буйницкий Игнатан труппин. Иза ву говза похӀмахо, 1907 шарахь кхоьллина белоруссийн халкъан театр, цигахь цуо ша дакъалецира режиссёр а, актёр а, хелхарча а волуш. Концерташкахь кхочушдора халкъан эшарш, белоруссийн поэтий кхолламаш, хелхарш ламаста «траістай» музыкин аккомпанементаца (Ӏад хьокху пондар, цимбал, зурма). Къоман хелхарийн сценин интерпретацехь И. Буйницкий фольклоран бух тӀера дӀа ца волу ала мегар дара.